Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2011/010 AT/Austria Tabak” referenciaszámú kérelme) /* COM/2013/0119 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2011. december 20-án Ausztria az Austria Tabak GmbH vállalkozásnál, valamint annak 14 beszállítójánál és továbbfeldolgozó cégénél történt elbocsátásokat követően „EGF/2011/010 AT/Austria Tabak” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/010 Tagállam || Ausztria 2. cikk || c) – kivételes körülmények Elsődlegesen érintett vállalat || Austria Tabak GmbH Beszállítók és továbbfeldolgozó cégek || 14 Tárgyidőszak || 2011.8.20. – 2011.12.19. A személyre szabott szolgáltatások nyújtásának kezdete || 2011.11.15. A kérelem benyújtásának időpontja || 2011.12.20. A referencia-időszakban elbocsátott munkavállalók száma || 320 A referencia-időszak előtt és után elbocsátott munkavállalók száma || 0 Összes támogatható elbocsátás || 320 Az intézkedés által várhatóan érintett elbocsátott munkavállalók száma || 270 A személyre szabott szolgáltatásokhoz kapcsolódó kiadások (EUR) || 5 864 615 Az EGAA végrehajtásához kapcsolódó kiadások[3] (EUR) || 200 000 Az EGAA végrehajtásához kapcsolódó kiadások (%) || 3,3 Teljes költségvetés (EUR) || 6 064 615 EGAA-hozzájárulás EUR-ban (65 %) || 3 941 999 1. A kérelmet 2011. december 20-án nyújtották be a Bizottságnak, és 2012. október 9-ig további információkkal egészítették ki. 2. A kérelem eleget tesz az 1927/2006/EK rendelet 2. cikkének c) pontja szerinti, az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció, illetve a globális pénzügyi és gazdasági válság hatására bekövetkezett fő strukturális változások közötti kapcsolat 3. Az elbocsátásokat az Austria Tabak utolsó, hainburgi (Alsó-Ausztria) gyártóüzemének bezárása idézte elő. A cigaretták gyártására szakosodott üzem működését a tulajdonos, a Japan Tobacco International (JTI)[4] döntését követően szakaszosan állították le 2011 második felétől 2012 közepéig. 4. A globalizáció hatására a világkereskedelem szerkezetében bekövetkezett jelentős strukturális változások és az elbocsátások közötti kapcsolat megállapítása érdekében Ausztria azzal érvelt, hogy az EU-ban a cigarettagyártás és a dohányipari termékek gyártásának gazdasági ágazatát (az uniós gazdasági tevékenységek egységes ágazati osztályozási rendszere – NACE Rev. 2. –szerinti 12. ágazat[5]) súlyosan érintették a világkereskedelem szerkezeti változásai, mindenekelőtt az uniós piaci részesedés jelentős zsugorodása és a gyártás harmadik országokba történő áthelyezése. E kereskedelmi szerkezeti változások tükrözik azt a tényt, hogy az elmúlt évtizedben az iparosodott európai országokban, valamint az Amerikai Egyesült Államokban és Japánban (elsősorban a dohány-ellenőrzési intézkedések és a fokozódó adóteher következtében) visszaesett a dohányfogyasztás. Ausztria az érvelést az Egészségügyi Világszervezet (WHO)[6] és a World Lung Foundation/American Cancer Society[7] által közzétett dohánytérkép adataival támasztotta alá. Ezek az adatok arról tanúskodnak, hogy a feltörekvő ázsiai országokban és Oroszországban drasztikusan nőtt a dohánytermékek iránti kereslet, és további növekedés várható[8]. Kína, Oroszország és Indonézia együttesen a világ dohányzóinak egyharmadát adja. Ábra: A dohányzás visszaesése a dohányzó felnőtt férfiak körében (iparosodott országok): 1960–2010 Forrás: http://www.tobaccoatlas.org 5. A Japan Tobacco International (JTI) – más nagy dohányipari cégekhez hasonlóan – e fejleményekre válaszul csökkentette gyártóüzemeinek számát, a termelést pedig a feltörekvő piacokra helyezte át. A cég erőteljesen támogatta dohányiparának globalizálódását, és folyamatosan növelte üzleti bázisát, így jelenleg világszerte 28 telephellyel rendelkezik[9]. A JTI a forgalmazott cigarettamárkák számát a legígéretesebbekre csökkentette le, a gyártási folyamatokat pedig az új globális körülményekhez igazította, aminek révén a termelési volument rugalmasan át tudta irányítani a szabad kapacitással rendelkező gyárakba. Az elbocsátások előre nem látható jellegének magyarázata 6. Az osztrák hatóságok elmondták, hogy a JTI 2011. májusi bejelentése a hainburgi üzem bezárásáról és az összes munkavállaló elbocsátásáról váratlanul érte őket, mivel a gyárat néhány évvel azelőtt korszerűsítették, és a JTI 2007-ben vette át az Austria Tabakot az egyesült királyságbeli Gallaher Grouptól. A JTI az átvételt követően azt tervezte, hogy az üzemet olyan középvállalkozássá fejleszti, amely nem csupán osztrák márkájú cigarettákat, hanem egyre nagyobb mértékben a multinacionális cég által forgalmazott világmárkákat is gyártana[10]. Az említett időszakban és 2010-ig ezt hosszú távú stratégiának gondolták. Az alábbi táblázat bemutatja az Austria Tabak négy gyárának 2005 óta bekövetkezett bezárását, mely 827 személy elbocsátásához vezetett; a táblázat szemlélteti továbbá a tulajdonosok – az egyesült királyságbeli Gallaher Group (2007-ig), majd a JTI – által megvalósított átszervezéseket[11]. Austria Tabak Üzemek (4+ székhely) || Az üzem bezárásának időpontja || Elbocsátott személyek száma || Megjegyzés Schwaz (Tirol) || 2005 vége || 110 || nem képezi a kérelem részét Fürstenfeld (Stájerország) || 2005 vége || 48 2006: A Gallaher Group a magasabb volumenű cigarettagyártás érdekében korszerűsíti a megmaradt linzi (Felső-Ausztria) és hainburi (Alsó-Ausztria) üzemet. 2007: A Japan Tobacco International (JTI) megszerzi és átszervezi az Austria Tabakot. Linz (Felső-Ausztria) || 2009 vége || 269 || nem képezi a kérelem részét 2010: a korábban Linzben gyártott volumenek gyártását Hainburgba helyezik, ahol az Ausztriában fogyasztott dohánytermékek 40%-át gyártják. 2010/2011: a Philip Morris ausztriai piaci részesedése meghaladja az osztrák márkák részesedését. Hainburg (Alsó-Ausztria) || 2011 vége || 320 || az EGAA-kérelem részét képezi Bécsi székhely || 2011/2012 || 80 || nem képezi a kérelem részét Osztrák cigarettamárkák és a jelenleg a JTI globális termelési láncában (világszerte 28 gyártóüzem) gyártott világmárkák Az elbocsátások számának alátámasztása és a 2. cikk c) pontjában foglalt kritériumok teljesítése 7. Ausztria az 1927/2006/EK rendelet 2. cikkének c) pontja szerinti beavatkozási kritérium alapján nyújtotta be a kérelmet. E rendelkezés lehetővé teszi, hogy kisméretű munkaerőpiacok esetében vagy kivételes esetekben a kérelmező eltérjen a 2. cikk a) és b) pontjában szereplő követelményektől, ha az elbocsátások súlyos következménnyel járnak a foglalkoztatottságra és a helyi gazdaságra nézve. Ebben az esetben a kérelmezőnek jeleznie kell, hogy kérelme mely fő támogathatósági követelményeknek nem felel meg, és ebből következően melyekre vonatkozóan kér eltérést. Az osztrák hatóságok közölték, hogy a kérelemben el kívánnak térni a 2. cikk a) pontjától, amelyben legalább 500 fő négy hónap alatti elbocsátására vonatkozó küszöbérték szerepel. 8. A kérelem összesen 320, az Austria Tabak GmbH-nál, egy munkaerő-kölcsönző cégnél (Posavac), valamint 13 további beszállítónál és továbbfeldolgozó cégnél dolgozó munkavállalónak a 2011. augusztus 20. és 2011. december 19. közötti négyhónapos időszakban történt elbocsátására vonatkozik. Az elbocsátottak közül 210 főt az 1927/2006/EK rendelet 2. cikke második bekezdésének első francia bekezdése, 110 főt pedig a fent említett bekezdés második francia bekezdése alapján vettek számításba. 9. Az Austria Tabak által foglalkoztatottak közül további 22 fő a munkaerőpiacról kilépve az előrehozott nyugdíjat választotta (esetükre nem vonatkozik a kérelem). További 80 munkavállaló esetében várható volt, hogy elveszítik az Ausztria Tabak bécsi székhelyén betöltött állásukat, de mivel az elbocsátások egy része a referencia-időszakon kívül történik, e 80 munkavállalóra sem vonatkozik az EGAA-kérelem. 10. Ausztria azzal indokolja az EGAA-támogatás és a kivételességi kritérium alkalmazása iránti kérelmet, hogy a helyzetet súlyosbítja az a tény, hogy az elbocsátások határ menti területen történtek, és jelentős hatást gyakoroltak a helyi és regionális gazdaságra és munkaerőpiacokra. Hainburg egyike Ausztria legkeletibb fekvésű, Szlovákiával határos településeinek, és Bruck an der Leitha[12] strukturálisan gyenge körzetében helyezkedik el. A magasabb fizetés miatt számos szlovákiai és magyarországi munkavállaló vállal munkát a határ menti terület osztrák oldalán. Az Austria Tabak korábbi munkavállalói tehát éles munkaerő-piaci versennyel néznek szembe. Az elbocsátások várható hatásával kapcsolatos részletek az alábbiakban olvashatók. 11. A bizottsági szolgálatok véleménye szerint az elbocsátások által érintett terület sajátos helyzete (Szlovákiával határos osztrák körzet), valamint a helyi és regionális gazdaságra és munkaerőpiacokra gyakorolt, az osztrák hatóságok által ismertetett súlyos hatás együttesen teljesíti az 1927/2006/EK rendelet 2. cikkének c) pontjában foglalt, a kivételes körülményekre vonatkozó kritériumot. Mivel az Austria Tabak volt a térség második legnagyobb munkáltatója, melyhez sok kisvállalkozás is kapcsolódott, a vállalat megszűnése helyi szinten (Bruck an der Leitha körzet) különösen súlyos hatást fejtett ki. Az elbocsátó vállalatok és a támogatásra jogosult munkavállalók meghatározása 12. A kérelem a következő 15 vállalkozásban végbement 320 elbocsátásra vonatkozik; a támogatás 270 munkavállalót (84,4%) érint: A vállalatok neve és az elbocsátott személyek száma Austria Tabak GmbH || 210 || Eybel || 1 Posavac ÖWD Simacek Nitschinger Rehberger Alimanovic Mabeko || 83 4 7 2 1 1 1 || Windisch Bau GmbH Kubena Bauschutz Nagelreiter Stuhl Otto || 2 1 1 4 1 1 Vállalatok összesen: 15 || Elbocsátott munkavállalók száma összesen 320 13. A támogatásra jogosult 270 munkavállaló megoszlása a következő: Kategória || Szám || Százalék Férfiak || 225 || 83,3 Nők || 45 || 16,7 EU-állampolgárok || 253 || 93,7 Nem EU-állampolgárok || 17 || 6,3 15 és 24 év közöttiek || 47 || 17,4 25 és 54 év közöttiek || 199 || 73,7 55 és 64 év közöttiek || 24 || 8,9 64 évesnél idősebbek || 0 || 0,0 14. A támogatásra jogosult munkavállalók között nincs olyan, aki tartós egészségügyi problémával küzd vagy fogyatékossággal él. 15. A foglalkozási csoportok szerinti megoszlás a következő: Kategória || ISCO-08 || Szám || Százalék Irodai foglalkozások || 4 || 7 || 2,6 Szolgáltatási és értékesítési foglalkozások || 5 || 7 || 2,6 Szakképzettséget igénylő ipari foglalkozások || 7 || 21 || 7,8 Berendezések és gépek kezelői, összeszerelők || 8 || 53 || 19,6 Egyszerű foglalkozások || 9 || 182 || 67,4 16. Az 1927/2006/EK rendelet 7. cikkének megfelelően Ausztria megerősíti, hogy az EGAA végrehajtásának különböző szakaszaiban és az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 17. Az elbocsátások NUTS II szinten Alsó-Ausztria (Niederösterreich, AT12) tartományt, Ausztria kilenc szövetségi tartományának egyikét, NUTS III szinten pedig a Wiener Umland/Südteil (AT127) régiót, még közelebbről Bruck an der Leitha körzete és Hainburg települést érintik. 18. A fő érdekeltek: Alsó-Ausztria tartományi kormánya (niederösterreichische Landesregierung), a regionális és helyi foglalkoztatási szolgálatok (Landesgeschäftsstelle Niederösterreich; Bezirksstelle Bruck/Leitha des Arbeitsmarktservice AMS), Hainburg település és a szociális partnerek tekintetében az alsó-ausztriai munkáskamara (Arbeiterkammer Niederösterreich; munkavállalói oldal), Ausztria gazdasági kamarája (Wirtschaftskammer Niederösterreich; munkáltatói oldal), valamint a magánszektorban, a nyomdaiparban, az újságírásban és a papíriparban dolgozókat összefogó szakszervezet (GPA-djp, Gewerkschaft der Privatangestellten, Druck, Journalismus, Papier) és a Produktionsgewerkschaft PRO-GE (mindkét szakszervezet az Osztrák Szakszervezetek Szövetsége (Österreichischer Gewerkschaftsbund / ÖGB)[13] ernyőszervezet alatt működik) Az elbocsátások várható hatása a helyi, a regionális és az országos foglalkoztatásra 19. Ausztria szerint az Austria Tabak hainburgi üzemének bezárása súlyos hatást gyakorolt a helyi és regionális munkaerőpiacokra. Mivel az Austria Tabak volt a terület második legnagyobb munkáltatója, melyhez sok kisvállalkozás is kapcsolódott, a vállalat megszűnése helyi szinten (Bruck an der Leitha körzet) különösen nehéz helyzetet okozott. 2011 szeptemberében az előző év azonos hónapjával összehasonlítva a megüresedett állások száma mintegy megfeleződött (-47%), míg Alsó-Ausztria vonatkozásában (NUTS II szint) és országosan is a visszaesés kisebb mértékű volt (-4%, illetve -7%). 20. Az osztrák hatóságok arról számoltak be, hogy a munkaerőpiac NUTS III szinten (Wiener Umland – Südteil) is nehéz helyzetben van. A statisztikai adatok szerint Alsó-Ausztria hét NUTS III régiója közül már 2006 és 2010 között is itt volt a legmagasabb a munkanélküliségi ráta[14]. Az elbocsátott munkavállalóknak tehát nem egyszerű más területen elhelyezkedni, és mivel sokuk fizetése viszonylag alacsony volt, az újrakezdés még nehezebb. 21. NUTS II szinten Alsó-Ausztria tartományt egyéb tömeges elbocsátások is érintették, amelyek tekintetében a Bizottsághoz EGAA-kérelmeket nyújtottak be: a fémiparban 2009-ben 704 elbocsátásra[15], míg a közúti szállítási ágazattal összefüggésben 2010-ben 1274 elbocsátásra[16] került sor. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott becsült költségei, valamint a strukturális alapok által támogatott intézkedésekkel mutatott kiegészítő jelleg 22. Az alábbiakban a javasolt intézkedéstípusok felsorolása következik; ezek az intézkedéstípusok összehangolt csomagot képeznek, amely a támogatásra jogosult 270 munkavállaló foglalkoztatásba történő visszailleszkedését célzó, személyre szabott szolgáltatásokból áll. Ezekben az Austria Tabak 210 egykori munkavállalója az AMF/23-2011 szövetségi irányelvben[17] meghatározottak szerint vállalat keretében létrejött foglalkoztatási alapítványon (Unternehmensstiftung Austria Tabak) keresztül részesül, melyet 2011. december 1-jén hoztak létre a néhány hónappal korábban elfogadott szociális terv részeként. A beszállító és továbbfeldolgozó cégeknél alkalmazott 60 korábbi munkavállalóra vonatkozó intézkedéseket a foglalkoztatási alapítvány keretén kívül szervezik meg. 23. A foglakoztatási alapítvány keretében hozott intézkedések végrehajtásáért és az állami foglalkoztatási szolgálat (AMS, Arbeitsmarktservice) regionális irodájával való koordinációért felelős testület a waff Arbeitsintegrations GmbH (Bécs), míg a beszállító és továbbfeldolgozó cégeknél alkalmazott korábbi munkavállalókra irányuló intézkedéseket az FAB (Bécs, www.fab.at) hajtja végre. Mindkét szervezet megfelelő tapasztalattal rendelkezik a munkavállalók munkaerő-piaci visszailleszkedése és fenntartható képzése területén. A végrehajtásért felelős két testület a helyi foglalkoztatási szolgálattal együttműködésben értékeli az egyes intézkedések munkaerő-piaci hasznát, és nyomon követi minden egyes munkavállaló fejlődését, biztosítva, hogy a program kezdeti szakaszában meghatározott tervek megvalósulnak. A waff és az FAB ellenőrzik továbbá, hogy az intézkedések megfelelnek az alapítvány szabályainak (Stiftungsordnung) és más vonatkozó jogszabályoknak. A munkanélküliség-biztosításról szóló törvény (Arbeitslosenversicherungsgesetz) 18. §-ának megfelelően, illetve az egyes résztvevők korábbi munkaidő-beosztásától függően a munkavállalóknak teljes időben kell részt venniük a programokban (a tanulási időt is beleértve). Ezt rendszeres jelentésekkel és igazolásokkal dokumentálják, tanúsítva, hogy a munkavállalók részt vettek a programban. – A foglalkoztatási alapítványra vonatkozó tájékoztatás és felvétel: Általános tájékoztató az Austria Tabak GmbH 210 korábbi munkavállalójának arról, hogy jelentkezhetnek a foglalkoztatási alapítványba történő felvételre. – Pályaorientáció: Ez az első tevékenység, amelyre a foglalkoztatási alapítványhoz vagy az FAB támogatási programjához való csatlakozás után sor kerül. A program, melynek költségvetése mind a 270 munkavállalóra vonatkozik, általában hat hétig tart, de van lehetőség arra, hogy meghatározott esetben néhány héttel kiterjesszék az időtartamot. A program keretében meghatározzák a munkavállaló szakmai és személyes potenciálját, és megvalósítható karriertervet dolgoznak ki, amely a résztvevők elkövetkező tevékenységeinek alapjául szolgál. A program során a munkavállalók valamilyen cégnél rövid (legfeljebb ötnapos „ízelítő”) szakmai gyakorlaton vehetnek részt. Azoknak, akik saját vállalkozásba szeretnének fogni, lehetőségük nyílik csatlakozni a foglalkoztatási szolgálat vállalkozásalapítási programjához, amelynek finanszírozása az EGAA-tól független. – Egyéni képzés: Ebben 225 munkavállaló vesz részt. Az állami foglalkoztatási szolgálat intézkedéseinek listáján szereplő bármely jóváhagyott képzést magában foglalhat, amely az egyén újbóli munkaerő-piaci belépési esélyeinek javításához szükséges. Az AMS eseti alapon más képzést is jóváhagyhat, ha az összhangban van a munkavállaló karriertervével. A régió jövőbeli foglalkoztatási kihívásaira való felkészülés érdekében (pl. válasz a népesség elöregedésére, zöldebb és tudásalapú gazdaság stb.) Alsó-Ausztriának az a célja, hogy a lehető legtöbb munkavállalót továbbképezzék vagy átképezzék, mielőtt elkezdenének új munkahelyet keresni. A munkavállalóknak – végzettségüktől és készségeiktől függően – számos lehetőség áll rendelkezésére. Az alacsonyabban képzettek például csökkentett időtartamú (a rendesen előírt időtartam 50%-a) tanulószerződéses gyakorlati képzésen és ezzel párhuzamosan elméleti oktatáson vehetnek részt. A műszakilag magasabban képzettek és a magasabb szintű képesítéssel rendelkezők beiratkozhatnak felsőszintű műszaki vagy szakiskolákba (berufsbildende höhere Schulen) az osztrák felnőttképzési szakoktatási rendszer (zweiter Bildungsweg für Erwachsene) keretében. Az átképzés különféle területekre irányulhat, úgymint zöld munkahelyek, egészségügy, ápolás-gondozás, információtechnológia, tudomány, idegenforgalom és más szolgáltatások. A képzések és a szakképzés egy része esetében nincs szükség EGAA-társfinanszírozásra, mivel azokat az osztrák oktatási rendszer ingyenesen biztosítja (nemzeti, regionális és helyi forrásokból részesülve vegyes finanszírozásban)[18]. Abban az esetben, ha egy jóváhagyott képzési program hosszabb időt vesz igénybe, mint az EGAA végrehajtási időszaka, a kiegészítő finanszírozást Ausztria biztosítja. – Konzultáció és támogatás a képzés során: Amíg a munkavállaló képzési és képesítési programokon vesz részt, a waff Arbeitsintegrations GmbH és az FAB karriertanácsadóival tud konzultálni, akik szükség esetén támogatást nyújtanak. A tanácsadók és a munkavállalók együttműködése biztosítja a megállapított karriertervek sikeres megvalósítását. Az intézkedés költségvetését 225 munkavállalóra tervezték. – Vállalati szakmai gyakorlat a képzés során: A támogatási csomag fontos eleme az elméleti és gyakorlati tanulás ötvözése. A programban háromféle, különböző időtartamú szakmai gyakorlattípus szerepel. Ezekhez egyértelműen meghatározott jogok és kötelezettségek tartoznak, melyeket az AMS-nak jóvá kell hagynia. Az intézkedés költségvetését 85 munkavállalóra tervezték. – Aktív munkakereséshez nyújtott segítség: Ide a személyre szabott álláskeresési segítségnyújtás tartozik, többek között olyan technikák megismertetése, hogy miként kell felkészülni állásinterjúkra és felvételi tesztekre stb. Az egyes munkavállalók profiljától és helyzetétől függően az aktív álláskeresés kezdődhet akár azonnal a pályaorientáció szakaszát követően vagy az egyéni képzési út befejezése után is. Az állami foglalkoztatási szolgálatot tájékoztatják, amikor a munkavállaló eljut az álláskeresési szakaszba. Az álláskereső egy hétig „tesztelhet” egy új munkahelyet. Ennek a modulnak a szokásos időtartama legfeljebb 14 hét, de 50 év feletti résztvevők esetében 8 héttel, megváltozott munkaképességűek esetében pedig 14 héttel meghosszabbítható. Az intézkedés költségvetését 40 munkavállalóra tervezték. – Elhelyezés („inplacement”): Kivételes, jól meghatározott esetekben az elméleti képzés és a gyakorlati munkahelyi képzés közvetlenül, a munkaadónál valósulhat meg. A vállalat és a munkavállaló kötelezettségeit és jogait írásos megállapodás rögzíti, melyet az állami foglalkoztatási szolgálatnak (AMS) jóvá kell hagynia. Az intézkedés értelmében a vállalat szerződéses alapú munkát ajánl a munkavállalónak – akár közvetlenül a képzési intézkedést követően, akár egy megegyezés szerinti időponttól. Az intézkedés költségvetését 60 munkavállalóra tervezték. – Az 50 feletti munkavállalóknak nyújtott intenzív támogatás: Az idősebb munkavállalók számára átfogó intézkedéscsomagot készítettek elő, amely figyelembe veszi specifikus szükségleteiket és körülményeiket, elősegíti munkaerő-piaci visszatérésüket és elismeri a nyugdíjkorhatár eléréséig tartó munkavállaláshoz való jogukat. Az intézkedés költségvetését hat munkavállalóra tervezték. – Képzési támogatás (ausbildungsbedingte Zuschussleistung/Stipendien) [19] Ezt a támogatást az Austria Tabak GmbH korábbi munkavállalói közül mind a 210 számára előirányozták, de csak a foglalkoztatási alapítvány keretében lebonyolított képzési programokban való részvételük időtartamára jár. A támogatás mértéke 200 EUR per fő/hónap. A munkavállaló ebből fedezheti az utazási költségeit és az oktatási anyagok költségét. A támogatás összege a napidíjjal együtt nem haladhatja meg a munkavállaló munkanélküli járadékának számítási alapját. A munkanélküli járadékot a képzési támogatás folyósítása időszakában felfüggesztik. – Napidíj a képzési és az aktív álláskeresési programokban való részvétel ideje alatt (Schulungsarbeitslosengeld)[20]: Ezt a támogatást az Austria Tabak GmbH korábbi munkavállalói közül mind a 210 számára előirányozták, de csak a foglalkoztatási alapítvány keretében lebonyolított képzési és aktív újra-beilleszkedési programokban való részvételük időtartamára jár. A támogatás lehetővé teszi, hogy valamennyi elbocsátott munkavállaló teljes időben, elkötelezetten vegyen részt az intézkedésekben. A támogatás mértéke 1000 EUR per fő/hónap (ez átlagos összeg, mivel a tényleges összegek az egyes munkavállalók elbocsátáskori fizetésétől, valamint attól függnek, hogy az egyes munkavállalókra mennyi ideig vonatkoznak az aktív intézkedések), és költségvetését 13 hónapra tervezték. A támogatás összege a képzési támogatással együtt nem haladhatja meg a munkavállaló munkanélküli járadékának számítási alapját. A munkanélküli járadékokat a napidíjak folyósítása időszakában felfüggesztik. – Napidíj a képzési és az aktív álláskeresési programokban való részvétel ideje alatt és képesítési bónusz (Beihilfe zur Deckung des Lebensunterhaltes (DLU) und Qualifizierungsbonus)[21]: Ezt a támogatást/bónuszt a beszállítók /továbbfeldolgozó cégek 60 munkavállaló számára előirányozták, de csak az FAB által támogatott, az EGAA-projekt keretében lebonyolított képzési és aktív újra-beilleszkedési programokban való részvételük időtartamára jár. A támogatás lehetővé teszi, hogy valamennyi elbocsátott munkavállaló teljes időben, elkötelezetten vegyen részt az intézkedésekben. A képzésben hosszabb időtartamra (3 hónapnál hosszabb ideig, minimum 25 óra/hét gyakorisággal) részt vevő munkavállalók további képesítési bónuszt kapnak (10 EUR/napnál kevesebb). A napidíj hozzávetőleges összege 1000 EUR per fő/hónap (ez átlagos összeg, mivel a tényleges összegek az egyes munkavállalók elbocsátáskori fizetésétől, valamint attól függnek, hogy az egyes munkavállalókra mennyi ideig vonatkoznak az aktív intézkedések), és költségvetését 13 hónapra tervezték. A támogatás összege nem haladhatja meg a munkavállaló munkanélküli járadékának számítási alapját. A munkanélküli járadékokat a napidíjak folyósítása időszakában felfüggesztik. – Utókövetés az új munkahelyen: Ez az intézkedés, amely egyéni kérésre vehető igénybe, akár 26 hétig tarthat azt követően, hogy a munkavállaló a foglalkoztatási alapítványt elhagyva újra munkába állt. Az intézkedés hozzájárul a munkaadó és a munkavállaló között újonnan létrejött kapcsolat fenntarthatóságához, és segít megelőzni az elbocsátást. Az intézkedés költségvetését 37 munkavállalóra tervezték. 24. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások előkészítő, tájékoztatási, népszerűsítési és ellenőrzési tevékenységeket, valamint a foglalkoztatási alapítvány irányítási tevékenységeit takarják. A foglalkoztatási alapítvány irányítási költségeire átalányösszeget számítanak (75 000 EUR az EGAA végrehajtási időszakára). Az intézkedésekben részt vevő összes partner kötelezettséget vállal arra, hogy közzéteszi az EGAA által nyújtott támogatás tényét. 25. Az osztrák hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Az osztrák hatóságok e szolgáltatások összköltségét 6 064 615 EUR-ra, ebből a személyre szabott szolgáltatásokat 5 864 615 EUR-ra, az EGAA végrehajtásához kapcsolódó kiadásokat pedig 200 000 EUR-ra (az összköltség 3,3 %-ára) becsülik. Az EGAA-ból igényelt teljes hozzájárulás összege 3 941 999 EUR (az összköltségek 65 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) A foglalkoztatási alapítványra vonatkozó tájékoztatás és felvétel || 210 || 100 || 21 000 Pályaorientáció (Berufsorientierung) || 270 || 1 090 || 294 300 Egyéni képzés (Individuelle Qualifizierung) || 225 || 4 560 || 1 026 000 Konzultáció és támogatás a képzés során (Bildungsbegleitung) || 225 || 767 || 172 575 Vállalati szakmai gyakorlat a képzés során (Praktika während der Qualifizierung) || 85 || 200 || 17 000 Aktív munkakereséshez nyújtott segítség (Aktive Arbeitssuche) || 40 || 300 || 12 000 Elhelyezés (gyakorlati képzés új munkaadónál, elméleti képzéssel kombinálva) || 60 || 650 || 39 000 Az 50 feletti munkavállalóknak nyújtott intenzív támogatás || 6 || 200 || 1 200 Képzési támogatás (ausbildungsbedingte Zuschussleistung/Stipendien) || 210 || 3 600 || 756 000 Napidíj a képzési és az álláskeresési programokban való részvétel ideje alatt („Schulungsarbeitslosengeld”) || 210 || 13 000 || 2 730 000 Napidíj a képzési és az aktív álláskeresési programokban való részvétel ideje alatt és képesítési bónusz (Beihilfe zur Deckung des Lebensunterhaltes (DLU) und Qualifizierungsbonus) : || 60 || 13 000 || 780 000 Utókövetés az új munkahelyen (Nachbetreuung) || 37 || 420 || 15 540 Az összes személyre szabott szolgáltatás részösszege || || 5 864 615 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 25 000 A foglakoztatási alapítvány irányítása || || 75 000 Tájékoztatás és népszerűsítés || || 35 000 Ellenőrzési tevékenységek || || 65 000 Az EGAA végrehajtásához kapcsolódó kiadások részösszege || || 200 000 Becsült költségek összesen || || 6 064 615 EGAA-hozzájárulás (az összköltségek 65 %-a) || || 3 941 999 26. Ausztria megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket. Az osztrák ESZA operatív programja 2. célkitűzésének középpontjában a tartós munkanélküliség (kisebb mértékben pedig az idősebb munkavállalók, valamint a nők szakmai tevékenység hosszabb megszakítását követő visszatérése a munkaerőpiacra) áll, míg az EGAA célja, hogy a munkavállalók számára közvetlenül az elbocsátás után nyújtson segítséget. Mivel Ausztria költségellenőrző eljárásokat vezetett be, hogy kizárja a kettős finanszírozást, a két alap között nincs átfedés. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja(i) 27. Ausztria 2011. november 15-én kezdett személyre szabott szolgáltatásokat nyújtani az érintett munkavállalóknak az EGAA általi társfinanszírozásra javasolt, összehangolt csomag keretében. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultációra irányuló eljárások 28. 2011. augusztus 11-én az Austria Tabak GmbH személyzeti képviselői, a Wirtschaftskammer Österreich (munkáltatói oldal), az Arbeiterkammer Niederösterreich (munkavállalói oldal), valamint a Produktionsgewerkschaft PRO-GE és GPA-djp szakszervezetek megállapodtak az elbocsátott munkavállalókra vonatkozó szociális tervben, amelybe a munkavállalóknak célzott munkakeresési támogatást nyújtó foglalkoztatási alapítvány létrehozása is beletartozott. A szociális partnerek közötti megállapodás előfeltétele volt annak, hogy az Austria Tabak foglalkoztatási alapítványt elismerje az osztrák foglalkoztatási szolgálat (AMS). 29. Az osztrák szociális partnerségi együttműködés olyan többnyire informális jellegű, önkéntes megállapodás, amelyet nem szabályoz törvény[22]. A vállalatokra csak akkor vonatkoznak az állami foglalkoztatási szolgálat (AMS) szabályai, ha úgy döntenek, hogy részt vesznek konkrét munkaerő-piaci politikai intézkedésekben. 30. Az osztrák hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 31. Az 1927/2006/EK rendelet 6. cikkében foglalt kritériumok tekintetében az osztrák hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 32. Ausztria arról értesítette a Bizottságot, hogy a 35 %-os nemzeti társfinanszírozást és az intézkedések előfinanszírozását a Japan Tobacco International (JTI) és Alsó-Ausztria állami foglalkoztatási szolgálatai (AMS) fogják biztosítani. Az előbbi a nemzeti társfinanszírozás 28 %-át vállalja, az utóbbi pedig a 72 %-át (hozzávetőleges számok). 33. Ausztria megerősítette, hogy a pénzügyi hozzájárulás kezelését ugyanaz a szerv fogja végezni, mint az Európai Szociális Alap esetében: a Szövetségi Munkaügyi, Szociális és Fogyasztóvédelmi Minisztérium (Bundesministerium für Arbeit, Soziales und Konsumentenschutz, BMASK) VI/INT/9 egysége lesz az irányító hatóság és a kifizető szolgálat. A EGAA és az ESZA pénzügyi ellenőrző hatósága nem ugyanaz: az EGAA esetében a feladatot a BMASK VI/S/5a egysége fogja ellátni. 34. Az összehangolt, személyre szabott intézkedéscsomagot az Unternehmensstiftung Austria Tabak hajtja végre, a Bécsben irodákkal rendelkező waff Arbeitsintegrations GmbH irányítja az FAB-vel együttműködésben, és az állami foglalkoztatási szolgálat (AMS) ellenőrzi. A BMASK számára egy szolgáltató nyújt technikai segítséget, amely egyúttal az első szintű ellenőrzést is végzi. Az összes főbb szabályt és kötelezettséget írásos megállapodásokban rögzítik. Finanszírozás 35. Ausztria kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 3 941 999 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció az Ausztria által rendelkezésre bocsátott információkon alapul. 36. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 37. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %–a továbbra is rendelkezésre álljon támogatások kifizetésére. 38. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú egyeztetést annak érdekében, hogy az EGAA igénybevételének szükségességét és az igényelt összeget illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrás igénybevételéről szóló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 39. A Bizottság a 2013. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 40. A kérelemben igényelt 3 941 999 EUR összegre az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2011/010 AT/Austria Tabak” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[23] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[24] és különösen annak 12. cikke (3) bekezdésére, tekintettel az Európai Bizottság javaslatára[25], mivel: (1) Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelmi folyamatokban bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő újbóli beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Ausztria az Austria Tabak GmbH-nál és annak 14 beszállítójánál, illetve továbbfeldolgozó cégénél történt elbocsátásokra tekintettel 2011. december 20-án az EGAA igénybevételére irányuló kérelmet nyújtott be, és 2012. október 9-éig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 3 941 999 EUR rendelkezésre bocsátására tesz javaslatot. (5) Az EGAA-t tehát igénybe kell venni az Ausztria által benyújtott kérelem alapján történő pénzügyi hozzájárulás folyósítása érdekében, ELFOGADTÁK EZT A HATÁROZATOT: 1. cikk Az Európai Unió 2013. évi általános költségvetésének keretein belül az Európai Globalizációs Alkalmazkodási Alapból (EGAA) 3 941 999 EUR összeget kell rendelkezésre bocsátani kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában kell kihirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az 1927/2006/EK rendelet 3. cikkének harmadik bekezdése szerint. [4] A genfi székhelyű JTI a Japánban működő Japan Tobacco Inc.-hez tartozik, amely a világ egyik legnagyobb dohányipari vállalata (2007-ben világpiaci részesedése 10,8%-ot tett ki), és csak a következő vállalatok előzik meg: az állami tulajdonú China National Tobacco Corporation (részesedése 2007-ben: 32%), a Philip Morris International (2007-ben: 18,7 %), és a British American Tobacco (2007-ben: 17,1 %). A JTI jelenleg 120 országban 25 000 embert foglalkoztat. [5] A NACE Rev. 2. rendszer 12. ágazatába mind a szívott, mind a füstnélküli dohánytermékek beletartoznak. Az előző termékek közé a gyártott cigaretták, a szivarok, a pipadohány és a sodort cigaretta tartoznak. A füstnélküli dohánytermékek közé pl. a tubák és a rágódohány tartozik. [6] http://www.who.int/tobacco/en/atlas5.pdf [7] http://www.tobaccoatlas.org: 2012. évi, aktualizált (negyedik) kiadás. [8] A WHO, a Philip Morris és más források szerint Kína, ahol 320–350 millióan dohányoznak, hatalmas piacot jelent. 2009-ben a világon gyártott cigaretták több mint 38%-át Kínában szívták el; az Orosz Föderáció a második ország e téren. A dohányzók egy főre jutó aránya állítólagosan Oroszországban a legmagasabb (a 143 milliós oroszországi népesség mintegy 39%-a), míg Kínában az 1,3 milliárd lakos 28%-a, az Egyesült Államokban pedig a 314 millió lakos 27%-a dohányzik. [9] http://www.jt.com/about/division/tobacco_global/index.html [10] Az osztrák cigarettamárkák közé pl. a Meine Sorte vagy a Memphis tartozik, míg a világmárkák közé például a Camel vagy a Benson & Hedges. [11] 1995-ig az Austria Tabak állami tulajdonban állt, és Ausztriában monopóliummal rendelkezett cigaretták és egyéb dohányipari termékek, például szűrők gyártása, befejezése és terjesztése tekintetében. 2001-ben a vállalatot megvette az egyesült királyságbeli Gallaher Group, melyet 2007-ben – az Austria Tabakkal együtt – átvett a JTI. [12] E körzet a „Wiener Umland – Südteil” NUTS III. régióban található; délen Ausztria egyetlen „fokozatosan kieső” régiójával, Burgenland NUTS II tartományával határos (lásd a térképet). [13] http://www.oegb.at/servlet/ContentServer?pagename=S06/Page/Index&n=S06_4 [14] Statistik Austria: Statistisches Jahrbuch 2012. [15] EGF/2010/007 AT/Steiermark and Niederösterreich, HL L 263., 2011.10.7. [16] EGF/2011/001 AT/Niederösterreich-Oberösterreich, HL L 317., 2011.11.30. [17] A foglalkoztatási alapítványok Ausztriában az aktív munkaerő-piaci politika eszközei, céljuk az álláskeresők munkaerő-piaci helyzetének javítása. A munkanélküliség-biztosításról szóló törvényen (Arbeitslosenversicherungsgesetz, 18. §) és a munkaerő-piaci szolgálat (AMS) által kiadott végrehajtási irányelveken alapulnak. A legutóbbi AMS-irányelv: http://www.ams.at/_docs/001_ast_RILI.pdf [18] www.abc.berufsbildendeschulen.at / http://www.kursfoerderung.at/index.php?id=3 http://erwachsenenbildung.at/themen/lebenslanges_lernen [19] A munkanélküliség-biztosításról szóló törvény (Arbeitslosenversicherungsgesetz, ALVG) 18. §-a alapján. [20] A munkanélküliség-biztosításról szóló törvény (Arbeitslosenversicherungsgesetz, ALVG) 18. §-a alapján. [21] Beihilfe zur Deckung des Lebensunterhaltes (DLU), munkanélküliség-biztosításról szóló törvény (Arbeitslosenversicherungsgesetz) 35. §-a és az AMF/3-2012 szövetségi irányelv alapján, http://www.ams.at/_docs/001_bemo_RILI.pdf [22] Az ÖGB weboldala: http://www.sozialpartner.at/sozialpartner/Sozialpartnerschaft_mission_en.pdf [23] HL C 139., 2006.6.14., 1. o. [24] HL L 406., 2006.12.30., 1. o. [25] HL C […], […], […]. o.